stanford-oval/wikipedia huggingface dataset:
R101
הערות שוליים

↑  "R101 Passenger List."
| --- | --- |
בקרת זהויות :  LCCN: no2001035467   WorldCat (עם LCCN): no2001-035467 
אחד מההאנגרים שיועדו לספינות האוויר בקרדינגטון
ה-R101 במהלך בנייתה
מנוע דיזל ששימש ב-R101
R101 במהלך טיסה, סביבות 1929
ספינת האוויר קשורה לתורן
שרידי ספינת האוויר אחרי ההתרסקות בצרפת
אנדרטה בקרדינגטון
טקס זיכרון, 1933
תשריט משוער של מסלול ספינת האוויר בטיסתה האחרונה
ספריי חוטים

ילדות צעירות משחקות בספריי חוטים
חוגגי ליל כל הקדושים מרססים זה את זה בספריי חוטים
ספריי חוטים (באנגלית: Silly String או Aerosol String) הוא צעצוע בצורת מכל התזה (אנ'), שאופן הפעלתו דומה לתרסיס. כאשר לוחצים על פיית המכל, משתחררים חוטי פלסטיק דביקים, צבעוניים וגמישים למרחק מסוים. לעיתים קרובות, נעשה שימוש בספריי החוטים בחתונות, מסיבות יום הולדת, קרנבלים ואירועים חגיגיים אחרים.
איסורים

השימוש בספריי חוטים נאסר במספר מקומות מסיבות שונות, כולל עלויות ניקוי ופינוי, וחשש לפגיעה פוטנציאלית בצבע של בתים וכלי רכב.
השימוש בספריי חוטים אסור ברידג'ווד (אנ'), ניו ג'רזי ובמספר מקומות אחרים, ונאסר גם במספר כינוסים ואירועים ציבוריים. מועצת העיר הנטינגטון (אנ') בלונג איילנד אסרה על מכירת ספריי חוטים לפחות 1,500 רגל (460 מטרים) מנתיבם של מצעדים. ב-2001, העיירה מידלבורו (אנ'), מסצ'וסטס, חוקקה איסור על השימוש בספריי חוטים. אנשים שנתפסו משתמשים בספריי חוטים, עמדו בפני קנס של 300 דולר אמריקני.
ב-2004, חוקקה לוס אנג'לס פקודה עירונית (LAMC סעיף 56.02), שאסרה שימוש בספריי חוטים בהוליווד בליל כל הקדושים.
הערות שוליים

↑  Sanders, Alain L.; Horn, Dara (1998-07-06). "Banned in the U.S.A." Time. ארכיון מ-2011-10-07. נבדק ב-2011-09-27.
↑  Morris, DS (5 במרץ 2008). "Huntington bans Silly String sale near parades". Newsday.com. Newsday.com. נבדק ב-2008-03-13. {{cite web}}:  (עזרה) (הקישור אינו פעיל, October 2010)
↑  "American towns mull swearing & Silly String bans". Associated Newspapers. ארכיון מ-2021-04-18. נבדק ב-2011-09-27.
↑  \"Town By-Laws". Bellicose Bumpkin blog. 9 במאי 2012. ארכיון מ-2021-04-14. נבדק ב-2021-04-14. {{cite web}}:  (עזרה)
↑  "Silly String Banned In Hollywood This Halloween". Lapdonline.org. Los Angeles Police Department. באוקטובר 2004. ארכיון מ-2011-06-04. נבדק ב-2011-05-15. {{cite web}}:  (עזרה)
↑  "Art 6 Ch 5 Sec 56.02" (PDF). Los Angeles Municipal Code. ארכיון (PDF) מ-2015-11-21. נבדק ב-30 ביוני 2013. {{cite web}}:  (עזרה)
ערך זה הוא קצרמרבנושא משחקים. אתם מוזמנים לתרום לוויקיפדיה ו.
שלט בלוס אנג'לס, קליפורניה האוסר על שימוש בספריי חוטים בליל כל הקדושים, מעשה שעונשו קנס של 1,000 דולר אמריקני
יחסי גרמניה–מולדובה

| יחסי גרמניה–מולדובה |
| --- | --- |
גרמניה: מולדובה


גרמניה: מולדובה
שטח (בקילומטר רבוע)
357,022: 33,851
אוכלוסייה
84,270,844: 3,012,013
תמ"ג (במיליוני דולרים)
4,456,081: 16,539
תמ"ג לנפש (בדולרים)
52,878: 5,491
משטר
רפובליקה פדרלית: רפובליקה

יחסי גרמניה-מולדובה הם יחסי החוץ בין גרמניה לבין מולדובה. גרמניה מחזיקה שגרירות בקישינב, ואילו מולדובה מחזיקה שגרירות בברלין. גרמניה הייתה אחת המדינות הראשונות שהכירה בעצמאותה של מולדובה, וכוננה בה משלחת דיפלומטית.
היסטוריה

גרמניה הכירה בעצמאותה של מולדובה ב-14 בדצמבר 1991. היחסים הדיפלומטיים בין מולדובה וגרמניה כוננו ב-30 באפריל 1992. גרמניה פתחה את השגרירות בקישינב ב-2 בנובמבר 1992, ומולדובה פתחה שגרירות בבון ב-28 במרץ 1995.
במאי 2006, נשיא מולדובה ולדימיר וורונין ביקר בגרמניה ונפגש עם אנגלה מרקל. מרקל הביעה את רצון גרמניה לפתור במהירות את הסכסוך בטרנסניסטריה, ואף הציעה סיוע מן האיחוד האירופי. מרקל גם אמרה שקיים "פוטנציאל ענק" ליחסים הכלכליים בין שתי המדינות.
באוקטובר 2006, נשיא הבונדסטאג נורברט לאמרט ביקר במולדובה.
ב-26 ביוני 2008, הפרלמנט הגרמני העביר הצעת חוק שנתמכה על ידי הרוב המכריע של חברי הפרלמנט בגרמניה אשר תמכה מחדש בכניסתה של מולדובה לאיחוד האירופי.
שיתוף פעולה כלכלי

גרמניה היא אחת משותפות הסחר החשובות ביותר בעולם המערבי של הרפובליקה של מולדובה. ב-2007, גרמניה הייתה היבואנית הרביעית בגודלה למולדובה. והערך של הסחורות המיוצאות ממולדובה לגרמניה הסתכם בכ -145 מיליון אירו ב-2007. הערך של יצוא הסחורות מגרמניה למולדובה הסתכם ב-270 מיליון אירו. לאחר שמולדובה הפכה למדינה שכנה של האיחוד האירופי, היא קיבלה הטבות בשל מדיניות השכנות האירופית ומשקיעים רבים מגרמניה הגיעו אליה במהלך השנה. מספר מפעלים גרמניים פתחו סניפים מקומיים במולדובה. בין החברות הגרמניות נמצאות: Knauf, Mabanaft, Südzucker ו-Metro AG.
יחסי גאורגיה–קפריסין

| יחסי גאורגיה–קפריסין |
| --- | --- |
גאורגיה: קפריסין


גאורגיה: קפריסין
שטח (בקילומטר רבוע)
69,700: 9,251
אוכלוסייה
3,807,082: 1,365,615
תמ"ג (במיליוני דולרים)
30,536: 32,230
תמ"ג לנפש (בדולרים)
8,021: 23,601
משטר
רפובליקה פרלמנטרית: רפובליקה
שגרירים
זוראב בקאיה: 
יחסי גאורגיה–קפריסין הם היחסים הדיפלומטיים בין הרפובליקה של גאורגיה לבין רפובליקת קפריסין. שתי המדינות הן חברות מלאות במועצת אירופה, הארגון לביטחון ושיתוף פעולה באירופה ובארגון הסחר העולמי. קפריסין מיוצגת בגאורגיה באמצעות שגרירות באתונה שביוון. גאורגיה פתחה שגרירות בקפריסין בשנת 2005 בניקוסיה.
היסטוריה

לאחר התפרקות ברית המועצות, הכירה קפריסין בעצמאות גאורגיה בדצמבר 1991. הפרוטוקול הרשמי על הקמת היחסים הדיפלומטיים בין שתי המדינות נחתם ב-1992, והיחסים הוקמו ב-9 ביולי 1993. שתי המדינות חתמו על הסכם סחר אשר נכנס לתוקף ב-22 בנובמבר 1998. המדינות חתמו גם על הסכם שיתוף פעולה בתחומי התרבות, המדע והחינוך ב-14 ביוני 2005. ב-10 במאי 2008, נחתם הסכם בין שתי המדינות על ביטול הוויזות בכניסה למדינה.
ביקורים רשמיים

ביוני 2010 ביקר יושב ראש הפרלמנט הגאורגי, דוד בכראדזה, בקפריסין.
במרץ 2015, ביקר בכראדזה

שוב בקפריסין, שם נפגש עם שר החוץ הקפריסאי יואניס קסולידס. השניים דנו בהכנות ובציפיות לקראת ועדת השותפות המזרחית בריגה.
שגרירים

השגריר הגאורגי בקפריסין הוא זוראב בקאיה.
ביאורים

↑  אז כבר לא היה יושב ראש הפרלמנט
סטנסיל

ערך זה עוסק בשיטה לשכפול מסמכים. אם התכוונתם לטכניקת הסטנסיל, ראו .
איור של מכונת מימאוגרפיה
סְטֶנְסִיל (מאנגלית: stencil duplicator) הוא הכינוי הנפוץ שניתן בישראל למימאוגרפיה (Mimeograph machine), שיטה לשכפול מסמכים שקדמה למכונת צילום  ולמדפסות מחשב. בשפה העברית המונח "סטנסיל" שימש הן לתיאור האביזר והן לתוצר שהופק באמצעותו. בשפה האנגלית (Stencil) המונח שימש בעיקר לתיאור השבלונה ששימשה לשכפול. אין לבלבל שיטה זו עם משכפלת כהל או מכונת ספירט (Spirit Duplicator), שהייתה טכנולוגיה מתחרה לשיטת הסטנסיל ושכפלה באמצעות המסת צבע של נייר קופי באמצעות ממס כהלי שהיה מעניק לדפים המשוכפלים ריח אופייני, ואשר מראה המכונה דמה לזה של הסטנסיל.
הממציא

מכונות שונות הומצאו עבור ההדפסה בשיטה זו, ואחד מראשוני הממציאים היה תומאס אדיסון. ממציא מאוחר יותר של מכונה יעילה שעבדה בשיטה זו היה דייוויד גסטטנר (1854-1939), יהודי יליד הונגריה, שהמציא את המכונה במהלך עבודתו בבורסה של וינה. הוא עבר ללונדון, שם ייסד  את חברת גסטטנר ב-1881. החברה החלה לייצר מכונות ב-1906,  וזכתה להצלחה מרובה עד לכניסתן  של מכונות הצילום לשימוש המוני ודעיכת השימוש במכונה. ב-1996 נרכשה החברה על ידי חברת ריקו היפנית.
תהליך השכפול

השבלונה לשכפול הוכנה משעוונית דקה. השעוונית חוברה בקצה העליון אל דף נייר לבן, מסוג מיוחד, עם נייר העתקה (קופי) שחור בין השניים. ההדפסה על גבי השעוונית נעשתה בהקלדה במכונת כתיבה ללא סרט דיו, בניגוד לפעולת ההדפסה על גבי נייר רגיל. המקשים החשופים נקבו בשעוונית המתוחה חורים בצורת האותיות שבקצותיהם ואלה הוטבעו דרך נייר ההעתקה על גבי הנייר שמתחת. לאחר סיום ההדפסה אפשר היה להגיה את הכתוב על ידי הגבהה זהירה של השעוונית המחוררת ושל נייר ההעתקה. במקרה של טעויות מעטות, אפשר היה לסתום את חריר האות השגויה בנוזל תיקון מיוחד, ורוד, ואחרי שהתיקון יבש, להדפיס עליו מחדש את האות הנכונה. במקרה של טעויות רבות, עדיף היה לזרוק את השעוונית השגויה ולהתחיל הכל מחדש. אפשר היה לכתוב על השעוונית גם בכתב יד ולעטרה באיורים, באמצעות חרט מיוחד. הודות לנייר ההעתקה נותר על הדף התחתון העתק מיידי של המסמך, שאפשר היה להשתמש בו לצורך ארכוב או השוואת גרסאות.
עם השלמת הפעולה, הופרדה השעוונית (השבלונה המוכנה) משני הדפים האחרים והועברה אל מכונת השכפול, שם הוצמדה אל גליל גומי מרוח בדיו מיוחד. סיבוב הגליל בידית הצמיד את השעוונית המחוררת אל הדפים הריקים שמתחתיו, הדיו עבר בלחץ דרך חרירי האותיות ואלה הוטבעו על גבי הנייר, שסולק הצידה לפנות את מקומו לבא אחריו.
בדרך מייגעת זו הודפסו עלונים, מבחנים, ספרי לימוד וכל מסמך אחר, שדרש תפוצה רחבה מעבר לשניים-שלושה העתקים במכונת כתיבה. במשך השנים פותחה מכונת שכפול חשמלית, שהוציאה מספר רב של דפים ללא יגע, אך עם הזמן עברה שעוונית הסטנסיל בהדרגה מן העולם כשאת מקומה תפסו תחילה מכונת הצילום ובהמשך, מדפסת המחשב.
השימוש בטכנולוגית השכפול בימינו

בשנת 1986, חברת Riso Kagaku Corporation, פיתחה מכונת שכפול דיגיטלית(אנ') שעובדת על טכניקת הסטנסיל. המכונה שונה ממכונת הסטנסיל המסורתית בכך שאין צורך להכין את השבלונה לשכפול באופן ידני. הכנת השבלונה (שנקראת מאסטר) מתבצעת על ידי סריקת הדף שאותו רוצים לשכפל, וראש תרמי אשר יוצר חורים קטנים במאסטר בצורת הדמות המיועדת להדפסה על ידי הדף. המאסטר נכרך סביב גליל, ודיו עובר דרך החורים ויוצר על הדף את הדמות המיועדת להדפסה. עם הכנת מאסטר חדש, המאסטר הישן נזרק למכל עודפים, ובצורה הזו, המפעיל לא צריך לגעת במאסטר המצופה בדיו.
מכונות שכפול דיגיטליות משמשות בדר"כ לשכפול מסמכים בכמויות גדולות (אלפי עותקים), והן מגשרות בין מכונת צילום, שמותאמת להדפסה של עד 100 עותקים לפחות, ובין מכונת דפוס אופסט שמתאימה להדפסות של מאות אלפי עותקים אם לא מיליון עותקים.
הגדה של פסח שנכתבה ושוכפלה בסטנסיל עבור חיילי הבריגדה היהודית בנאפולי, 1945
יחסי בלגיה–מקסיקו

| יחסי בלגיה–מקסיקו |
| --- | --- |
בלגיה: מקסיקו


בלגיה: מקסיקו
שטח (בקילומטר רבוע)
30,528: 1,964,375
אוכלוסייה
11,750,446: 131,499,556
תמ"ג (במיליוני דולרים)
632,217: 1,788,887
תמ"ג לנפש (בדולרים)
53,804: 13,604
משטר
מונרכיה חוקתית: רפובליקה פדרלית

יחסי החוץ בין בלגיה למקסיקו החלו בשנת 1836, כאשר בלגיה - עצמה עצמאית זה עתה - הכירה בעצמאות מקסיקו. בשנת 1919 הוקמה לשכת המסחר הבלגית של מקסיקו. שתי המדינות חברות בארגון לשיתוף פעולה ולפיתוח כלכלי ובאו"ם.
היסטוריה

במאה ה-16 נסעו אנשי סחר בלגים למה שיהפוך למקסיקו. בשנת 1537 הקימו הבלגים את המבשלה הראשונה של מקסיקו. החל משנות ה-30 של המאה ה-19 עבדו מהנדסים בלגים במקסיקו בבניית הרכבת המקסיקנית הראשונה עם חומרים בלגיים; היו אפילו תוכניות ל-Nueva Bélgica, מושבה שתוקם בצ'יוואווה.
יחסים דיפלומטיים החלו בשנת 1825 כאשר מקסיקו כוננה יחסים קונסולריים עם ממלכת הולנד. בלגיה נעשתה עצמאית בשנת 1830 ובשנת 1838 נשלחו נציגים למקסיקו. הנציגים הראשונים ברמת הקונסוליה נשלחו למקסיקו בשנת 1842. בשנת 1861 חתמו שתי המדינות על חוזה ידידות, ובכך כוננו רשמית יחסים דיפלומטיים.
בשנת 1861 פלשה צרפת, תחת הקיסר נפוליאון השלישי, למקסיקו. בזמן שהצרפתים היו במקסיקו (במה שמכונה ההתערבות הצרפתית השנייה במקסיקו), הקיסר נפוליאון השלישי עזר למקסימיליאן הראשון, קיסר מקסיקו ואשתו שארלוט, נסיכת בלגיה, לרשת את הכס בשנת 1864. במהלך קרב טקמבראו ב-11 באפריל 1865, 300 חיילי הלגיון הבלגי שנלחמו למען האימפריה המקסיקנית נלחמו נגד הרפובליקנים המקסיקנים (אלה שנלחמו למען הנשיא בניטו חוארס). כמה עשרות חיילים בלגים נהרגו במהלך הקרב.
כאשר הקיסר מקסימיליאן הראשון התמודד מול הוצאה להורג, הורתה בלגיה לנציגתה, הוריקקס, לסייע למאמצי השגריר של אוסטריה לשכנע את המקסיקנים להעניק חנינה. לאחר הוצאתו להורג של הקיסר מקסימיליאן הראשון בשנת 1867, בלגיה ומקסיקו לא קיימו יחסים דיפלומטיים עד 1879.
בשנת 1890 השקיעה בלגיה 1.2 מיליון דולר לפתיחת מכרה כסף ונחושת במיצ'ואקאן. בשנת 1900 כתב הברון מונצ'ור, שגריר בלגיה במקסיקו, מחקר על התנאים והמשאבים של מדינות דרום מקסיקו תוך שהוא "תורם במידה רבה לפיתוח היחסים המסחריים בין בלגיה למקסיקו." בשנת 1903 הרכבת הלאומית של מקסיקו, בה היה לממשלת מקסיקו אינטרס כלכלי גדול, פתחה מסילת ברזל ברוחב סטנדרטי. הפיכת מסילת הברזל הצרה הקודמת למסילת רכבת סטנדרטית הושגה עם 25,000 טונות של מסילות מבלגיה. עד שנת 1913 הרכבת הלאומית של מקסיקו שכנעה את ממשלתו של ויקטוריאנו הוארטה שלא להעניק זכויות נוספות לסינדיקט הבלגי המתחרה נגדן. שוב בשנת 1926 העבירה בלגיה 1,000 טונות של מסילות פלדה לרכבת.
במהלך מלחמת העולם השנייה, מקסיקו סגרה את נציגותה הדיפלומטית בבריסל והעבירה את הצוות הדיפלומטי שלה ללונדון שם שהתה ממשלת בלגיה. בשנת 1940 תושבי בלגיה במקסיקו תמכו בהוברט פיירוט כראש ממשלת בלגיה במהלך הכיבוש הנאצי. לאחר המלחמה, מקסיקו הקימה בחזרה צירות דיפלומטית קבועה בבריסל ובשנת 1954, שתי המדינות העלו את הצירויות הדיפלומטיות שלהן לשגרירויות. באותה שנה פתחה בלגיה את שגרירותה במקסיקו ב-5 ביוני 1954. בשנת 1980, המפגינים המקסיקנים השתלטו על שגרירויות בלגיה ודנמרק כדי לדרוש חופש לאסירים פוליטיים ותנאי חיים טובים יותר עבור מקסיקנים.
בשנת 2018 הוצג שטיח הפרחים של בריסל שכלל אלמנטים תרבותיים ממדינת גואנחואטו, מקסיקו. כולל הסמליות מן תרבויות Chupícuaro, שאוטומי ו-Purépecha.
The 2018 Flower Carpet in the Grand Place of Brussels.
ביקורים רמי דרג

ביקורים רמי דרג מבלגיה למקסיקו
המלך בודואן מבלגיה (1965)
המלך (אז הנסיך) פיליפ מבלגיה (1998, 2003, 2009, 2010)
ראש הממשלה ז'אן-לוק דהנה (1999)
ראש הממשלה גי ורהופסטדט (2002)
ביקורים רמי דרג ממקסיקו לבלגיה
הנשיא לואיס אצ'ווריה אלברס (1973)
הנשיא מיגל דה לה מדריד (1985)
הנשיא קרלוס סלינס (1990, 1993)
הנשיא ויסנטה פוקס (2002)
הנשיא פליפה קלדרון (2007)
הנשיא אנריקה פניה נייטו (2015)
בלגים במקסיקו

פרנסיס אלס, אמן הידוע ביצירות אמנות בינתחומיות, ארכיטקטורה ושיטות חברתיות.
קרלוס פרנסיסקו דה קרואה, המרקיז דה קרואה מליל, מונה למשנה למלך של מלכות המשנה של ספרד החדשה (1766–1771). הוא דיכא מרידות מקסיקניות ילידיות בצפון מקסיקו וגירש את הישועים ב-25 ביוני 1767.
אדגר אווררט, מייסד קבוצת הכדורגל גוודלחרה, הידוע בכינויו Chivas
פדרו דה גנטה, שהיה פעיל מ-1523 עד 1572, פיתח את עיקרי הדת ברבוס. הוא ארגן תעשיית מלאכה וחינוך לאמנות ובנה בתי חולים למקסיקנים הילידים.
סימון פריינס מאנטוורפן נחשב למייסד הציור המקסיקני, וחלק מהמסכים המצוירים שלו נמצאים בקתדרלה המטרופוליטנית של מקסיקו סיטי.
יאן דה ווס, היסטוריון שהפך ליועץ אורח של הצבא הזפטיסטי לשחרור לאומי (EZLN) במהלך שיחות השלום עם ממשלת מקסיקו.
רונלד זולמן, בין השנים 1994–2002, היה מנהל המוזיקה של התזמורת הפילהרמונית הלאומית של האוניברסיטה האוטונומית הלאומית במקסיקו.
הסכמים דו צדדיים

שתי המדינות חתמו על כמה הסכמים דו צדדיים כמו חוזה ידידות, ניווט ומסחר (1861); חוזה המסחר והספנות (1895); אמנת ההסגרה (1938); הסכם לשיתוף פעולה תרבותי (1964); הסכם להימנעות ממיסוי כפול ולמניעת העלמות מיסים במיסים על הכנסה (1992) והסכם תובלה אווירית (1999).
תחבורה

קיימות טיסות ישירות בין נמל התעופה של בריסל לנמל התעופה הבינלאומי קנקון עם TUI fly בלגיה.
יחסי סחר

בשנת 1997 חתמה מקסיקו על הסכם סחר חופשי עם האיחוד האירופי (הכולל את בלגיה). בשנת 2018 הסתכם הסחר הדו-צדדי בין שתי המדינות בכ-3.3 מיליארד דולר. הייצוא העיקרי של בלגיה למקסיקו כולל: מוצרים מבוססי כימיקלים; מוצרי רפואה ותרופות; ומכוניות. הייצוא העיקרי של מקסיקו לבלגיה כולל: מוצרים מבוססי כימיה, ציוד רפואי, מחשבים, מכוניות, טרקטורים וטלפונים. במקסיקו פועלות חברות רב-לאומיות בלגיות כמו אגפא-גברט, Janssen Pharmaceutica וקטון נאטי. החברה הבלגית Anheuser-Busch InBev מחזיקה בנתח של 50% בקבוצת Grupo Modelo, המבשלה המובילה במקסיקו ובעלת המותג קורונה העולמי.
נציגויות דיפלומטיות

בלגיה מחזיקה במקסיקו שגרירות במקסיקו סיטי.
מקסיקו מחזיקה בבלגיה שגרירות בבריסל.
שגרירות בלגיה במקסיקו סיטי
שגרירות מקסיקו בבריסל
יחסי ברזיל–דנמרק

| יחסי ברזיל–דנמרק |
| --- | --- |
ברזיל: דנמרק


ברזיל: דנמרק
שטח (בקילומטר רבוע)
8,515,770: 43,094
אוכלוסייה
212,477,576: 5,992,181
תמ"ג (במיליוני דולרים)
2,173,666: 404,199
תמ"ג לנפש (בדולרים)
10,230: 67,454

יחסי ברזיל–דנמרק הם היחסים הדו-צדדיים הרשמיים, הפוליטיים, השיתופיים והמדיניים שבין הרפובליקה הפדרלית של ברזיל לבין ממלכת דנמרק.
סקירה כללית

שתי המדינות כוננו יחסים דיפלומטיים בשנת 1828, לאחר שנחתם הסכם מסחר וניווט. כמו כן, ב-1922 נפתח בריו דה ז'ניירו משרד תרבות דני. ב-1929 התקיימו חגיגות מאה שנה ליחסים הדיפלומטיים אשר כללו בין היתר מספר פסטיבלים בברזיל. ב-30 ביולי 1936 נחתם הסכם בנושא מסחר.
יחסי סחר

בשנת 2008, סך היצוא של ברזיל לדנמרק הסתכם ב-2.1 מיליארד DKK (כ-1.4 מיליארד דולר) בעוד סך היצוא הדני לברזיל סוכם ב-1,7 מיליארד דולר.
ביקורים רמי דרג

ראש הממשלה הדני אנדרס פוג ראסמוסן ביקר בברזיל בשנת 2007. נשיא ברזיל לואיז אינסיו דה סילבה ביקר בדנמרק במהלך כהונתו.
נציגויות דיפלומטיות

ברזיל מחזיקה בדנמרק שגרירות בקופנהגן.
דנמרק מחזיקה בברזיל שגרירות בברזיליה.
ראו גם

יחסי דנמרק-ונצואלה
יחסי ברזיל-שוודיה
בדיקת ביופסיה של בלוטת הזקיף

בדיקת ביופסיה של בלוטת הזקיף (קשרית הזקיף) הלימפתית בבית השחי בקרב חולות בסרטן השד היא החלק מההליך הניתוחי של ניתוח כריתת שד. מטרתה העיקרית של בדיקה זו היא זיהוי של הבלוטות הראשונות בשרשרת הריכוז הלימפטי של בית השחי, במטרה לקבוע את שלב המחלה (staging) כמדד המשפיע על הפרוגנוזה של המטופלת וכקריטריון להמשך טיפול.
ההחלטה על היקף ניתוח הוצאת הבלוטות בתלוי בין היתר בהמצאות תאים סרטניים בבלוטת הזקיף. אם נמצאו תאים סרטניים יכרתו גם קשריות הלימפה הבאות לפי שיקול דעתו של הרופא. כאשר לא נמצאים תאים סרטניים בקשרית הזקיף, הסיכוי שימצאו תאים סרטניים קשריות אחרות בסביבתה הוא זניח. במקרה של העדר תאים סרטניים בקשרית הזקיף הטיפול צפוי להיות יותר שמרני עם סיכויי הצלחה גבוהים יותר כתוצאה מאי כריתה של קשריות לימפה מרובות.
קשרית הזקיף

קשרית הזקיף(אנ') מכונה גם בלוטת הזקיף, היא כינוי לקשרית או קשרי הלימפה הראשונים אליהם יתנקזו תאים סרטניים במקרה של גידול. הקשרית היא חלק ממערכת הלימפה, המהווה גורם משמעותי בהגנה על הגוף מפני גורמים מסכנים ופועלת כרשת של צינורות וקשרים במקביל למערכת הדם לאורך הגוף כולו.
קשרי הלימפה אחראיים על סינון הנוזל הלימפתי והם מצויים באזורים שונים של הגוף.
בספרות הם מכונים לעיתים בלוטות לימפה, אולם בניגוד לבלוטה כהגדרתה הקשרים אינם מפרישים חומרים אלא מהווים מעין מסננת.
במקרה של סרטן השד קשרית הזקיף תמצא בדרך כלל באזור בתי השחי של המטופלת (בהתאמה לצד בו נמצא הגידול).
תהליך התפשטות הגידול

במרבית המקרים של סרטן השד כאשר התאים הסרטניים ניתקים מהגידול הראשוני באזור השד, הם נעים לתוך המערכת הלימפתית כחלק מתהליך שליחת הגרורות. ברוב המקרים, החדירה של התאים הסרטניים לקשרית הזקיף מתרחשת לפני החדירה שלהם למערכת הדם ומשם לאיברים נוספים. זאת ככל הנראה מפני שלכלי הדם יש שכבת ממברנה בזאלית עבה יותר, אותה התאים מתקשים יותר לחדור. מחקרים נוספים מרמזים על כך שסביבת קשרי הלימפה מהווה קרקע נוחה להתרבות התאים הסרטניים והשתרשותם.
הליך הניתוח

בשלב הראשון של כל ניתוח לסרטן שד מוקדם תוסר בלוטת הזקיף ותשלח לבדיקת פתולוג אשר יכול להעריך בזמן אמת המצאות של תאים סרטניים בבלוטה ע״י בדיקת חתך קפוא או ציטולוגיה.
על מנת לאתר את מיקומן המדויק של בלוטות הזקיף, נעשה שימוש בשתי שיטות מקובלות לצורך מיפוי:
שימוש בצבע - הזרקת צבע (Lymphozorin, Isosulfan blue) לאזור שסביב הגידול. לאחר כ-15–20 דקות, הצבע יתנקז אל בלוטות הזקיף, והמנתח יוכל לזהות את הבלוטות ולהסירן.
הזרקה של חומר רדיו אקטיבי (קולואיד מסומן בטכנציום) - מוזרק כשעתיים עד 24 שעות לפני תחילת הניתוח. המנתח יבדוק באמצעות מונה גייגר מאין נפלטת הכמות הגבוהה ביותר של קרינה. אזור הקרינה המרבי יעיד לרוב על הימצאותה של בלוטת הזקיף.
כיום, הגישה המקובלת היא שימוש בשתי השיטות בו זמנית במטרה להגדיל את שיעור הזיהוי של בלוטות הזקיף ולמזער את הפגיעה במטופלת (פולשניות הניתוח).
קיימת גם הגישה הסלקטיבית בה יוזרק בשלב הראשון החומר הרדיואקטיבי, ובחדר ניתוח רק אם הקריאות הרדיואקטיביות אינן טובות - הוספת חומר צבע. יתרון שיטה זו בהפחתת החשיפה של המטופלת לתופעות של אלרגיות כתוצאה מהזרקת הצבע ושדה ניתוח נקי וברור יותר.
מונה גייגר

גלאי המורכב משפופרת גלילית (מכונה Probe) אשר במרכזה עובר תיל דק מאוד המשמש כאנודה (הדק טעון חיובית אשר מושך חלקיקים טעונים שלילית), דפנות השפופרת מצופים מתכת ומשמשים כקתודה (הדק טעון שלילית אשר מושך חלקיקים טעונים חיובית).
האנודה מצויה במתח חיובי גבוה (500V) ביחס לקתודה. השפופרת עצמה מכילה גז אציל כמו ארגון או תערובת של ארגון וגז מתאן בלחץ נמוך.
עקרון הפעולה של השפופרת: חלקיק של קרינה גרעינית חודר לשפופרת, פוגע באטומי הגז שבה ומיינן את אטומי הגז. בשפופרת נוצר יון חיובי הנע אל הקתודה, ואלקטרון שלילי שנתלש מהאטום ונע אל האנודה.
השדה החשמלי בסביבת התיל הדק הוא חזק ולכן האלקטרון מאיץ בדרכו אל האנודה ובדרך מיינן אטומים נוספים (יינון משני), כל האלקטרונים החופשיים נמשכים אל האנודה ובהגיעם אליה נוצר פולס של זרם חשמלי.
כל פולס מציין את הגעתו של חלקיק קרינה אחד אל הגלאי.
מערכת אלקטרונית המחוברת לגלאי, מזהה את הפולס ומונה את מספר החלקיקים.
תהליך המדידה של תנועת האלקטרונים ואיסופם על ידי האנודה הוא מהיר מאוד כך שניתן למדוד עד 500 חלקיקים בשנייה מבלי שתהיה חפיפה בין הפולסים שנגרמו מחלקיקים שונים. אם לא יתבצע יינון משני (בתוך המכל) הפולס של הזרם החשמלי יהיה חלש מידי ולא יורגש על ידי המערכת.
יעילות הגלאי במקרה של קרינת α או β היא בקירוב 100% מכיוון שכאשר חלקיקים אלו עוברים בגז הם גורמים בסבירות גבוהה ליינון ולכן נמנים על ידי הגלאי. במקרה של קרינת γ, הפוטונים עלולים לעבור דרך הגז מבלי ליינן את האטומים ולמעשה לא יורגשו על ידי הגלאי, רק חלק קטן מן הפוטונים מבצע אינטראקציה עם הגלאי וגורם ליינון. יעילות הגלאי עבור קרינת γ היא בסביבות 1%.
המשך הטיפול וסיכונים אפשריים

לאחר בדיקת בלוטת הזקיף ימשיך המנתח להוצאת הגידול המרכזי ולכריתת שד חלקית או מלאה.
המנתח ייטה להמליץ על כריתת שד מלאה כשהגידול הוא רב מוקדי (נמצא בכמה מוקדים שונים), ואילו על כריתה חלקית עם טיפול משלים של הקרנה במקרה ומדובר בגידול קטן עם גבולות ברורים או לפי בקשת המטופלת.
הסיכונים האפשריים כוללים כמו בכל ניתוח דימום או זיהום. בנוסף במקרים נדירים קיימת סכנה לרגישות לחומר הניגוד או הצבע.
אם הייתה כריתת קשריות לימפה נוספות תיתכן פגיעה בעצבים תחושתיים או מוטוריים באותו אזור וכן ללימפאדמה בעתיד, הסבירות לפגיעה עולה ככל שייכרתו יותר קשריות.
ראו גם

ניתוח לכריתת שד
קרינה אלקטרומגנטית
הערות שוליים

↑  International (Ludwig) Breast Cancer Study Group. Prognostic importance of occult axillary lymph node micrometastases from breast cancers, lancet 1990;335: 1565-8
↑  A E Giuliano, D M Kirgan, J M Guenther, D L Morton, Lymphatic mapping and sentinel lymphadenectomy for breast cancer., Annals of Surgery 220, 1994-09, עמ' 391–401
↑  Sentinel Lymph Node Biopsy - National Cancer Institute, www.cancer.gov, ‏2019-08-16 (באנגלית)
↑  J. J. Albertini, G. H. Lyman, C. Cox, T. Yeatman, Lymphatic mapping and sentinel node biopsy in the patient with breast cancer, JAMA 276, 1996-12-11, עמ' 1818–1822
↑  Ethel R. Pereira, Dennis Jones, Keehoon Jung, Timothy P. Padera, The lymph node microenvironment and its role in the progression of metastatic cancer, Seminars in Cell & Developmental Biology, Blood-Brain Barrier in Health and Disease & Lymphatic vessels in health and disease 38, 2015-02-01, עמ' 98–105 doi: 10.1016/j.semcdb.2015.01.008
↑  Ernest Rutherford and H Geiger, An electrical method of counting the number of α-particles from radio-active substances, Proceedings of the Royal Society of London. Series A, Containing Papers of a Mathematical and Physical Character 81, 1908-08-27, עמ' 141–161 doi: 10.1098/rspa.1908.0065
↑  Encyclopedic dictionary of condensed matter physics. Volume 1, A-M, 1st ed, Amsterdam: Elsevier, 2004, ISBN 978-0-08-054523-3
↑  Knoll, Glenn F., Radiation detection and measurement, 3rd ed, New York: Wiley, 2000, ISBN 0-471-07338-5
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קשרית הזקיף מוסמנת באדום. בירוק מסומנות קשריות לימפה נוספות.
דגימה מקשרית למיפה נגועה בה ניתן לראות תאים סרטניים מבעד למיקרוסקופ.
מנגנון פעולה - מונה גייגר
ג'זווה

ג'זווה
מזיגת קפה טורקי מג'זווה
ג'זווה (בערבית: جذوة, תעתיק מדויק: ג'ד'וה; בטורקית: Cezve) הוא כלי בישול להכנת קפה טורקי. בעברית קיים בלבול בין ג'זווה לבין פינג'אן, שהיא כוס לקפה.
את הג'זווה מייצרים באופן מסורתי מנחושת, והוא מיועד להרתחת תמצית קפה, תבלינים ומים. מקור השם בערבית, ופירושו "גחלת". שמות נוספים בערבית הם ע'לאי (غلّاي) או באקרג'.
שם טורקי נוסף הוא איבריק (ibrik). שם זה נפוץ ברומניה, ובגרסתו היוונית "בריקי" (μπρίκι) ביוון ובארצות הברית. השם "איבריק" מקורו בפרסית במילה "אבריז" (آبریز), ומשמעה "למזוג מים". בטורקיה משמשת המילה "איבריק" לתיאור מכל לשמן או ליין. בערבית إبريق פירושו "קומקום".
מקור הבלבול בין פינג'אן לג'זווה

על פי הנטען, הטעות מקורה בתקופה שלפני קום מדינת ישראל: כשהיו זקני היישוב הערבי מזמינים את שכניהם היהודים לשתות קפה, היו אומרים להם "תעאל תשרב פינג'אן קהווה", כלומר, בוא תשתה כוס קפה. היהודים חשבו בטעות שפינג'אן הוא שם הכלי בו מבשלים את הקפה ואימצו את המילה.
ראו גם

הפינג'אן
קפה טורקי
הערות שוליים

↑  מירי צל דונטי, על כוס קפה, באתר ynet, 10 בדצמבר 2010
ערך זה הוא קצרמרבנושא מזון. אתם מוזמנים לתרום לוויקיפדיה ו.
שנת ארבעת הקיסרים

מפת האימפריה הרומית בשנת 69. הצבעים השונים מסמנים את מקורות התמיכה של ארבעת הקיסרים
שנת ארבעת הקיסרים הוא כינוי לשנת 69 לספירה, בה התרחשה באימפריה הרומית מלחמת אזרחים. כתוצאה מאי היציבות שלטו ברומא בשנה זו ארבעה קיסרים בזה אחר זה – גלבה, אותו, ויטליוס ואספסיאנוס.
מתוך ארבעת הקיסרים נרצחו שניים במהלך כהונתם (גלבה וויטליוס), אחד התאבד (אותו) ואחד מת במהלך כהונתו (אספסיאנוס).
| שם | תאריכים בהם כיהן כקיסר |
| --- | --- |
גלבה: 9 ביוני 68 - 15 בינואר 69
אותו: 15 בינואר - 17 באפריל 69
ויטליוס: 19 באפריל - 20 בדצמבר 69
אספסיאנוס: 20 בדצמבר 69 - 23 באפריל 79